
CITGO A INDICA CU LO KIER BAY PA 
31 DI JANUARI AWO 


Cu Citgo nos lo no mira desaroyo economico den nos pais 








Prome Minister Evelyn Wever-Croes durante Conferencia di 
Prensa dialuna mainta a duna un relato amplio riba e ultimo 
desaroyonan tocante Citgo. E situacion ta tenso y Citgo mes a 
indica cu nan lo desea di bay pa 31 di januari benidero. E siman 
aki lo ta un siman determinante pa esaki logra of no. Mientras 
tanto, negosacionnan ta andando ainda pa asina Aruba haya 
bek e 'yabi' di e refineria y pa Citgo no bay cu e yabi' y tene 
Gobierno den corte pa hopi afia. 


Prome Minister a enfatisa cu e motibo pa cua ta importante 
pa yega na un areglo di terminacion di contract cu Citgo ta pa 
asina Gobierno por haya e oportunidad pa drenta y drecha 
caminda cu mester drecha. E ekiponan den e refineria ta den 
mal condicion y hasta tin ta den cay den otro. E waf tambe 
a mustra señalnan di hopi mal condicion. Y di un caminda 
Gobierno lo mester haya e placa pa haci e inversionnan 
necesario. 


Prome Minister a duna di conoce cu e miho cos cu por pasa 
pa Aruba ta pa Citgo bandona e isla pa asina Gobierno busca 
un otro operador. Mientras tanto e compania estatal, RDA, a 
cuminsa prepara pa e momento cu Citgo bay. Opcionnan cu 
tin ta, cu si Citgo bay e fin di luna aki, ya dia prome di februari 
mester tin ekipo eynan pa sigui cu e trabounan di e terminal na 
unda cu na februari un otro barco lo drenta cu gasolin, fuel y 
HFO y asina garantisa e suministro. Contrario na e rumornan di 





fin di siman na unda a conseha tur hende pa bay tank nan auto 
pasobra gasolin lo caba na Aruba, Prome Minister ta enfatisa 
cu e suministro local niun momento tawata na riesgo y lo no ta 
na riesgo tampoco pasobra Gobierno tin un Plan B. 


Plan B, segun Prome Minister ta encera e compania cu RDA 
a lanta pa opera e terminal y tuma over e trabounan, Terminal 
di Energia Aruba. E compania aki ta un compania estatal cu 
ta cay bou di RDA y RDA bou di Gobierno. Pa motibo di e 
menasanan di Citgo di lo bay un ora pa otro, e compania aki 
mester a bin pa sigui cu e trabounan especialmente pa e parti 
di gasolin, HFO pa WEB y jetfuel. 


Pa loke ta trata e trahadonan, Prome Minister a referi na e 
reunionnan cu ta tumando luga na unda cu tin mediador di 
Gobierno den e negosacionnan. E compromiso di Gobierno ta 
pa percura pa pronto haya un operador nobo cu lo tuma nan 
over. Algun lo wordo tuma den servicio pa Terminal di Energia 
Aruba pa garantisa cu e trabounan na e waf ta continua ora cu 
e barco yega na februari. 


Esuminstro di gasolin, Prome Minister ta enfatisa cue rumornan 
no ta berdad y ta pidi pa pueblo no cay den panico. Aruba ta 
den e ultimo pa loke ta trata e capitulo yama Citgo cu a tarda 
masha hopi mes pa finalisa siendo cu ya desde mei aña pasa 
Prome Minister a informa cu e lo institui un comision pa nan 
bay busca un otro operador of studia kico otro lo por haci cu 
e refineria y despues di tanto luna ainda no por a ni institui e 
comision aki. Pero poco poco te yegando e punto na unda cu lo 
institui e comision aki mirando e ultimo desaroynan. Mientras 
tanto, Prome Minister ta pidi Aruba pa no cay den panico. 
Gobierno ta manehando e situacion cu diferente plannan riba 
mesa pa garantisa especialmente suministro di gasolin. 


Pa loke ta trata e diferente atakenan di oponentenan, Prome 
Minister ta duna di conoce cu nan ta bin di esnan cu no ta 
desea pa Citgo bay pasobra esaki lo no conbini nan saco pa 
motibo di e hopi beneficionnan personal cu nan tawata tin cu 
Citgo. Sinembargo pa Gobierno, Aruba ta conta. Y cu Citgo, 
nos lo no mira desaroyo economico den nos pais. P'esey, 
Citgo mester bay. 

SI BETICO TA NA BIDA, KICO LO BO A BIS'E? 


Ta un pregunta cu Prome Minister a haya durante su 
bishita na scolnan 


Den su discurso durante e Acto Protocolar riba Dia di Betico, 
Prome Minister Evelyn Wever-Croes a enfatisa riba un pregunta 
particular cu a wordo haci na dje door di un hoben. Durante e 
siman di celebracion di Dia di Betico, coleganan di Gabinete y 
Prome Minister a bishita varios scol y otro organisacionnan. E 
meta tabata pa combersa cu e hobennan riba ken ta Betico, y 
kico tur nos pais a logra Danki na Dje. 


Cada scol a prepara pa e bishitanan na un forma unico. Algun 
a trece tur alumno hunto, y canta e Himno y hisa nos Bandera. 
Un otro scol a prepara un presentacion pa asina mustra con 
hopi nan sa di Betico. “Nos a pasa momentonan bunita y tambe 
di emocion”, Prome Minister a expresa. 


Docentenan a prepara e alumnonan cu e informacion di e 
bukinan y tawata notabel cu e muchanan tabata fascina cu e 
storianan di Betico. Nan a scucha cu atencion tur locual tabata 
tin di conta nan y nan tambe a haci pregunta. Ta di aprecia y di 
ta orguyoso di mira con nos maestro y maestranan ta inculca 
e legado di Betico den nos muchanan. “Mi ta sigur awor cu e 
historia real di Betico ta graba den nan curason”. 


Durante su bishita a surgi diferente pregunta for di hobennan 
curioso pa conoce mas di Betico y e impacto cu e Libertador 
di nos pueblo tin ainda riba e bida como politico y mandatario 





di Prome Minister. “Si Betico tabata na bida awe, kico lo bo a 
bise?”, un hoben a puntra. 


Prome Minsiter a considera e pregunta aki hopi profundo 
biniendo di un hoben asina jong. Sinembargo, un pregunta 
facil pa contesta, di curason. 


“Si Betico tabata na bida, lo mi a bise DANKI. DANKI pa a lucha 
pa nos biba den un pais autonomo, cu nos propio Gobierno, 
nos propio Parlamento, den cual nos por tuma nos propio 
decisionnan. DANKI pa a demostra cu maske Aruba ta un isla 
chikito, si bo tin vision y determinacion, bo por logra bo meta. 
DANKI pa a inspira nos, y pa sigui inspira nos, den kere den 
e idealnan di nos pais y di kier hiba nos pais padilanti. DANKI 
pa a sacrifica su mes y su famia y a pone e interes di pueblo di 
Aruba, prome cu su interesnan personal of familiar. 

Si mi lo por a bisa Betico algo, e lo ta DANKI, pasobra ta Danki 
na Dje awe nos por lanta nos yiunan den e dushi pais aki cu 
yama Aruba”, tawata e contesta di Prome Minister Evelyn 
Wever-Croes riba e pregunta haci. 


Prome Minister a enfatisa cu p'e ta un honor di por ta guia nos 
pais awe pasobra esaki ta yen'e cu un sentimento profundo di 
orguyo, especialmente como sobrina y iha di Betico. “Orguyo 
di a gara e bandera, y sigui cu e lucha”. 

Prome Minister Evelyn Wever-Croes: 


DISCURSO DI PROME MINISTER NA 
CEREMONIA PROTOCOLAR DIA DI BETICO 


Danki na Dje nos ta biba den un pais autonomo 








LA 
Mi Pula 








Diasabra 25 di januari, un dia nacional na unda cu pueblo di 
Aruba a celebra Dia di Betico y a conmemora su fecha natal. 
Betico lo a cumpli 82 aña. Sinembargo na un edad jong nos 
Creador a yam'e den Su Reino. 


Prome Minister Evelyn Wever-Croes, durante su discurso na e 
ceremonia protocolar di Gobierno di Aruba riba Plaza Gilberto 
Frangois 'Betico' Croes diasabra mainta, a elabora riba e bida 
di Betico y tur loke el a nifica pa nos pueblo. 


“Betico tabata un persona humilde, cu un carisma enorme. Un 
persona mescos cu nos tur y toch mes momento un persona 
special, cu a logra cosnan grandi. Ya desde un edad hoben, 
el'a mustra e caracter di un Lider. Di un meneer di school el'a 
bira un politico y despues a comberti su mes den e politico 
di mas grandi cu Aruba a conoce den su historia, cargando e 
nomber tambe di Nos Libertador. 


Masha poco pais den mundo a conoce un lider asina grandi 
y cu a logra cosnan grandi pa nan pais. Nos na Aruba Sl a 
conoce un lider asina y pa esaki nos ta hopi agradecido. 

Betico tabata tin un vision pa nos pueblo, pero manera nos 
tur sa, un vision sin accion ta keda solamente na un soño. 
Betico sinembargo a sa di converti e vision den accion, cu 


determinacion, a sa di uni nos pueblo, y asina a logra cosnan 
grandi pa Aruba. 


Betico su palabranan legendario tabata “Si mi cay na caminda 
gara e bandera y sigui cu e lucha”. Despues di Betico, varios 
persona a gara e bandera y a sigui cu e lucha. Awor ta toca 
turno na nos generacion pa sigui cu e lucha pa mantene nos 
autonomia, pa gana respet y confiansa bek den Aruba y pa 
hiba nos pais y nos ciudadanonan padilanti. 


Betico a demostra tambe e importancia di UNION. El'a sa di 
uni nos pueblo den e lucha pa Status Aparte. Su palabranan 
tabata: “Arubiano no ta solamente esun cu a nace na Aruba, 
sino tambe esun cu a haci Aruba su nacion. Y mi ta concuri 
completamente cu esaki. Awor nos pais Aruba ta para dilanti 
retonan grandi atrobe y mi ta convenci cu si nos UNI y enfrenta 
nan den UNION nos lo surpasa esakinan. 


Betico a construi e cas, e hogar cu nos ta yama Aruba y ora e 
cas tabata cla, e mes no por a goza di dje pasobra el a fayece 
na edad hoben. Pero el a pasa nos e yabi di e cas cu yama 
Aruba, pa nos biba aden, pa nos lanta nos yiunan aden. Pa 
nos cuid'e, y pa nos percura pa bienestar y progreso di nos 
pueblo. 

Pa mita un honor di por ta guia nos pais awe y e ta yena mi cu un 
sentimento profundo di orguyo, especialmente como sobrina y 
iha di Betico. Orguyo di a gara e bandera, y sigui cu e lucha. Mi 
ta haci un suplica na cada un pa ban sigui su ehempel. Traha 
duro. Sin temor pa sacrificio. Lucha cu integridad y honestidad 
pa hiba nos pais padilanti. 


Nos pais ta enfrentando retonan grandi. Pero nos tin e 
VISION, e DETERMINACION y sigur e CURASHI pa surpasa 
e retonan aki. Un dia manera awe, esta Dia di Betico, ta brinda 
nos e oportunidad pa reflexiona, pa yena nos cu inspiracion, 
curashi, sabiduria y amor patrio pa atende cu tur reto y pa 
asina garantisa felicidad di e pueblo aki, locual Betico semper 
a anhela. 


Na un di e scolnan cu mi a bishita durante siman, un hoben a 
puntra mi, “si Betico tabata na bida awe, kico bo lo a bise?’. Mi 
contesta tabata cu si Betico tabata na bida, lo mi a bise DANKI. 


DANKI pa a lucha pa nos biba den un pais autonomo, cu nos 
propio Gobierno, nos propio Parlamento, den cual nos por 
tuma nos propio decisionnan. 

DANKI pa a demostra cu maske Aruba ta un isla chikito, si bo 
tin vision y determinacion, bo por logra bo meta. 

DANKI pa a inspira nos y pa sigui inspira nos, den kere den e 
idealnan di nos pais y di kier hiba nos pais padilanti. 





DANKI pa a sacrifica su mes y su famia y a pone e interes di 
pueblo di Aruba, prome cu su interesnan personal of familiar. 
Si mi lo por a bisa Betico algo, e lo ta DANKI, pasobra ta Danki 
na Dje awe nos por lanta nos yiunan den e dushi pais aki cu 
yama Aruba”. 


Prome Minister a conclui su discruso gradiciendo tur esnan cu 
a lucha hunto cu Betico pa realisa nos Status Aparte. Un danki 
na politiconan cu den e añanan despues di obtene e Status 
Aparte a sa di lucha pa conserve. Tambe Prome Minister a 
gradici henter e famia di Betico kendenan semper a sosten'e 
y kendanan a haci hopi sacrificio hunto cu ne. Especialmente 
su yiunan, Guisette, Glenbert, Junior, Glendeline kendenan a 
comparti nan tata cu nos pueblo y a compronde cu Betico no 
tabata un tata pa un hogar so di mama, tata y cuater yiu, sino 
un tata pa henter Aruba. 


Pa finalisa, Prome Minister Evelyn Wever-Croes a gradici 
nos Minister encarga cu cultura, sra. Xiomara Maduro y su 
ekipo, pa e bunita celebracion cultural diabierna anoch y pa 
e acto protocalar diasabra mainta na unda cu a surpasa tur 
expectativa. Un Pabien caloroso. 


Aruba a celebra e dia aki na grandi y a demostra nos orguyo y 
nos amor pa nos pais. Pabien Aruba! 





MADUR 

Discurso di Minister Xiomara Maduro durante Manifestacion Cultural 
Celebracion Dia di Betico: 


DANKI NA NOS LIBERTADOR PA TUR SU 
LOGRONAN PA PAIS ARUBA 


‘Danki na Dje’ cu awe 


Durante e Manifestacion Cultural organisa pa Ministerio di 
Cultura y Comision Celebracion Dianan Nacional, Minister 
Xiomara Maduro a tene un bunita discurso, cual nos ta relata 
awe un parti di esaki. E mandatario su discurso tabata dirigi 
pa gradici Nos Libertador, Gilberto Frangois (Betico) Croes y 
a recorda un y tur cu "Danki na Dje", cu awe nos por tin Pais 
Aruba. 


E mandatario a enfatisa cu Betico su anhelo tabata di mira 
felicidad di su pueblo, pa su pueblo ta liber, liber den expresion, 
liber den decisionnan. Awe Danki na Dje, nos tin nos mesun 
Parlamento y nos propio Gobierno pa di riba e futuro y 
rumbo di nos Pais. 

Betico a percura pa nos tin nos simbolonan di identidad, nos 
propio Himno y Bandera, Nos propio Moneda, Procurador 
General, Banco Central, djis pa nombra algun di su logronan. Y 
locual ta mas importante ta nos propio ortografia di Papiamento. 
Minister di Cultura a bisa cu asina e por sigui nombra un sinfin 
di logro mas di Betico den e corto tempo di bida cu Creador 
a dune mey mey di nos. E mandatario a accentua cu pesey 
awe nos ta para un rato keto y bisa ‘Danki na Dje’ Aruba tin 
su mesun identidad cu cada Arubiano por ta orguyoso di dje. 





Minister Xiomara Maduro a subraya cu durante e paseo e siman 
aki, pa entrega di e bukinan na diferente scolnan basico rond 
Aruba, e por a mira riba e cara di e muchanan, e goso y atencion 
cu nan tabatin pa conoce mas di e historia di Betico. Tambe ela 
nota cu hopi mucha a ser educa door di nan propio mayornan 
y famia pa sa Ken di Betico. Nan tabata conta di Betico asina 
entusiasma manera cu nan tabata conoce Betico den persona. 
Esaki a yena su curason cu alegria paso ta ora nos conoce 
nos historia, nos por compronde nos presente y ta yuda nos 
fiha nos futuro. E mandatario ta indica cu ta masha importante 
pa specialmente nos hobennan y futuro generacionnan cu no 


nos por tin Pais Aruba 














a conoce Betico den persona, siña conoce ken tabata Betico 
Croes. Pa nan siña e importancia di Betico Croes den historia 
di Aruba y pa por sigui su ehempelnan. Pa nan sa cu ‘Danki na 
Dje’ cu awe nos ta un Aruba liber. 


E mandatario a termina su discurso yamando Betico un biaha 
mas Danki! Tambe a yama henter pueblo di Aruba masha 
pabien y desea un y tur un Felis Dia di Betico. 

Comision Celebracion Dianan Nacional - Celebracion Dia di Betico: 


"MANIFESTACION CULTURAL Y ACTO 
PROTOCOLAR A BAY BUNITA" 


Un publico grandi a disfruta den bon ambiente y trankilidad 


E celebracion di Dia di Betico a resulta exitoso. Dos evento 
dedica na e gran estadista arubano G.F. Betico Croes. 
Un programa bon coordina pa ambos evento tanto pa e 
Manifestacion Cultural cu a tuma luga diabierna anochi 24 di 
januari como tambe e Acto Protocolar diasabra 25 di januari 
parti mainta. E asistencia di parti comunidad tabata grandi 
tanto diabierna como diasabra, un plaza cu un publico grandi. 
Patur cos pora cana bon, coordina y cu e seguridad necesario 
pa e invitadonan y tur esnan presente Comision Celebracion 
Dianan Nacional igual cu afianan anterior a haci uso di un paar 
di agente di seguridad pa e dos eventonan aki, como tambe pa 
vigila e eguiponan cu mester a permanece riba Plaza Betico. 
Como organisacion responsabel ta nos deber pa percura pa 
un bon coordinacion di e evento y seguridad di invitadonan 
y tur esnan presente, cual ta un exigencia ora cu ta organisa 
evento cu un masa di publico. 








Un danki na un y tur pa haci e eventonan aki posibel 
especialmente na Gobierno di Aruba, Departamentonan, tur 
musico, artista y cantantenan, prensa como tambe tur instancia 
cu a brinda nan servicio pa a haci e eventonan aki sublime y 
exitoso. 













E comunidad a demostra su gran aprecio y stimacion pa nos 
Libertador Betico Croes pa cual Comision Celebracion Dianan 
Nacional ta felicita e pueblo pa celebra Dia di Betico na un 
bunita forma y ehemplar. 




















ISLAPINI Dialuna 27 January 2020 





MINISTER MADURO A BISHITA GRUPO DI 
ALOE EN CONEXION CU CELEBRACION DI 
‘DIA DI BETICO” 














Z 
Recientemente Minister Xiomara Maduro a bishita nos 








grandinan di Grupo Flor di Aloé den cuadro di celebracion di 
‘Dia di Betico'. 


E mandatario a entrega na nos grandinan un buki ‘Danki na 
Dje’ cu ta contene un historia breve di Status Aparte. 


E grandinan a keda masha contento cu presencia di Minister di 
Finansa, Asuntonan General y Cultura y a gradici e mandatario 
pa e buki. 


E mandatario a pasa un rato agradabel hunto cu nos grandinan 
durante cual ela gradici nan pa e lucha cu nan a hiba hunto cu 
Betico cu awe nos por tin locual Aruba ta ofrece nos. 

MINISTER ANDIN BIKKER 


MINISTER di Husticia, Seguridad y Migracion 


MINISTER BIKKER A DESEA COMUNIDAD 
CHINES UN PROSPERO ANA NOBO 


Minister di Husticia mr. Andin Bikker den compania di su esposa 
tabata Diadomingo anochi na e celebracion di afia nobo Chines 
na Club Chines. Minister Bikker a felicita comunidad Chines 
aki na Aruba cu nan aña nobo y alabes gradici e comunidad 
Chines cu semper a yuda construi Aruba su economia na un 
manera humilde. Un comunidad cu semper a respeta Aruba 
su tradicion y na mesun momento compartiendo e tradicion 
cu comunidad Chines tin y durante e celebracion esaki tabata 
un muestra di esey. Minister Bikker un biaha mas a gradici tur 
presente pa aporta na Aruba su economia y comunidad. 


























—— 

FORMACION SOCIAL 


TRAYECTO LO CUMINSA 
25 februari 2020 I 













UNDA MI POR INSCRIBI? 
Oficina di Formacion Social 
Marinierskazerne Savaneta FORMACION SOCIAL TA ALGO PA BO? 


Bureau Sociale Vorming 5 E 
Tel: 522-5352 Bo ta un hoben masculino entre 18 y 24 aha? 


Sra. Jessica Ras Bo no a termina un scol secundario? 
info.formacionsocialegmail.com HANNA 
KI DIA MI POR INSCRIBI? MIC LA CaA S]e ETA 
AWO CABA Bo a termina un scol secundario y ta sin trabou? 


£ Bishita nos na: Formacion Social - SVT 














1 ARUBA 


MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

STUDIANTENAN DI HULANDA A COMPLETA 
NAN PROGRAMA DI FALL MINOR NA IPA 








Berdaderamente nos a siña 
conoce Aruba den e cinco lunanan cu nos a sigui nos minor. 
Tabata hopi dificil pa mi a tuma despedida di mi alumnonan na 
mi scol di practica. Sigur lo mi regresa Aruba pronto.” 


“ Un experiencia inolvidabel. 


“Un programa varia cu entre otro baile, idioma y historia di 
Aruba. Hopi excursion fascinante: core cabay, rutanan 
alternativo pa Hooiberg, hiking den Rooi Fluit y snorkel anochi 
na Mangel Halto”. Banda di e parti di educacion un tesoro di 
experiencia pa hiba bek Hulanda”. 


Esaki ta algun expresion di e studiantenan cu a participa na e 
Fall Minor Globalization, Diversity and Multilingualism cu IPA 
a ofrece durante e periodo di september 2019 te cu januari 
2020. E minor aki tabata pa studiantenan internacional di 
Caribe, Latino America, Merca y Europa. Cu hopi entusiasmo 
y motivacion e studiantenan Fleur Meijer, Rianne Hommes, 
Bobby- Joy Kroon, Naomi Muller di Haagsche Hogeschool y 
Sophia Boulassouak, Danielle de Klein, Kristine Trimon y Heidi 
Aristizabal Rianos di Hogeschool Rotterdam a participa y a 
termina e programa cu exito. 


E programa di International Fall Minor tabata enfoca riba 
Globalisacion, Diversidad, Multilingualismo y Enseñansa. 
Tambe tabatin un enfoke grandi riba desaroyo sostenibel 


delinea den e asina yama cinco P's di sostenibilidad cual ta 
‘Planet, People, Prosperity, Participatory Governance y Peace’. 
E meta tabata pa e studiantenan amplia nan horizonte, cera 
conoci cu e cultura y sistema di ensefiansa di Aruba y haya 
conocemento didactico pedagogico, investigacion y tambe 
intercambia conocemento y experiencia. 


E programa tabata consisti di diferente actividad 
multidisciplinario unda e studiantenan a participa na un serie 
di tayer, facilita pa varios docente di IPA y experto invita, 
riba diferente tereno manera: globalizacion, creolisacion, 
diversidad, arte y cultura, multilingualismo den ensefiansa, 
sistema y maneho di ensefiansa, investigacion y ciudadania. 
Nan a haci nan practica na diferente scol basico y scol 
secundario na Aruba. Tambe nan a haci trabao boluntario y 
participa na diferente excursion rond di nos isla na entre otro 
San Nicolas, Oranjestad, Hooiberg y Parke Arikok. 

Pa finalisa nan programa e studiantenan a presenta e resultado 
final di nan investigacion y nan experiencia en general. Nan a 
termina e programa cu un evaluacion oral exitoso pa cua nan 
a ricibi un certificado. E studiantenan a experiencia IPA y nan 
scol di practica como uno sumamento educativo, informativo 
y creativo. Nan a duna di conoce cu nan pasantia na Aruba 
tabata uno rico na experiencia. IPA ta desea e studiantenan 
un bon continuacion y finalisacion di nan estudio na Hulanda. 

MINISTER XIOMARA MADURO A INAUGURA 
E OFICINA PRINCIPAL DI TOTAL FINANCE 


Recientemente a toca e honor na Minister Xiomara Maduro pa 
haci inauguracion di e oficina prinicipal di Total Finance den 
Rutena Mall na Playa. Total Finance ta un compania na Aruba 
cu ta duna servicio financiero na nos comunidad y ta conta 
tambe cu un sucursal na Noord. 



























Confiansa den economia di Aruba 

Total Finance a expande su oficina na Rutena Mall y tambe a 
haci un rebranding y a introduci nan logo nobo. E mandatario 
encarga cu Economia a enfatisa cu e inversion di e expansion 
di e oficina di Total Finance ta un muestra di confiansa den 
crecemento economico di Aruba y futuro di nos Pais. Cu e 
ampliacion di e Oficina Principal na Playa, Total Finance por 
brinda tambe un mihor servicio na nan clientela. 





Gradicimento 
Minister Xiomara Maduro a gradici Gerencia di Total Finance 
pa e bunita inversion aki cu ta duna un empuhe na economia 
nos Pais. E mandatario a desea e gerencia y personal di Total 
Finance hopi exito den nan oficina nobo. 

JANUARI 2020 (19 - 26 








Siman pasa SKOA a presenta un exitoso SKOA Expo, den 
cual pa prome biaha a uni 46 scol bou di un solo dak. Premier 
Wever-Croes a inaugura e bunita Expo, hunto cu Directora di 
SKOA Juffrouw Baly y Pastoor Andres. Despues a pasa bishita 
ture scolnan na e expo y mira tur e avansenan den nos diferente 
scolnan. Aña 2020 ta aña di innovacion y enseñansa y e expo 
aki a duna un bon bista con e scolnan di SKOA ta preparando 
pa innovacion den enseñansa. E animo tey y docentenan ta 
hopi motiva. 


Siman pasa Premier Wever-Croes a asisti na e “Volunteer ofthe 
Year” VOTY Award y den su discurso a gradici cada boluntario 
pa e tempo y e sacrificionan cu e ta dedica na otronan. Tambe 
a gradici Cede Aruba pa e excelente actividad pa reconoce 
nos boluntarionan. Mas di 90 boluntario a wordo reconoci. 


Camara di Comercio a organisa su recepcion di Aña Nobo. Aki 
a presenta e Directiva nobo di Camara. Premier Wever-Croes 
a desea nan tur hopi exito. 


Siman cu a caba di pasa tambe Ministerraad a haya un 
update di e Proyecto di e-Governement, trabounan ta 
bayendo manera planifica y pa fin di aña aki e prome grupo 
di departamentonan lo ta LIVE. Esaki lo mehora e servicio di 
Gobierno considerablemente. 


FUTURA a presenta su relato anual di 2019 na Premier Evelyn 
Wever-Croes, den cual nan a ehecuta mas di 40 proyecto di 


Innovacion, cu envolvimento di miles di persona. 


Den un recepcion ameno na Fort Zoutman, Premier Wever- 


Croes a anuncia cual ta e 5 prioridadnan pa cu innovacion 
den 2020, e-Government,100-Innovations, B-lab na Santa 
Cruz, e-Learning cu di dos pilot school, Vocational Training 
riba tereno di cyber security. Den e siguiente dianan lo elabora 
mas riba cada un. 


Colegio Pastoor Kranwinkel a ricibi e grato noticia di Premier 
Wever-Croes y Mininster Lampe den presencia di Directora di 
SKOA, CIO Varelie Croes y FUTURA cu nan scol ta e di dos 
scol piloto pa cu proyecto di digitalisacion. 


Embahador di Union Europeo na Guyana encarga cu entre 
otro Aruba, señor Ponz-Canto a reuni cu Premier Wever- 
Croes y Minister Xiomara Maduro riba e diferente proyectonan 
cu Union Europeo ta ehecutando na Aruba, di cual esun mas 
grandi ta e facultad nobo SISSTEM na Universidad di Aruba. 
Tambe a elabora riba e proyectonan cu por wordo ehecuta den 
futuro cu fondonan di Union Europeo. 


Premier Wever-Croes a ricibi bishita di Embahador di Reino 
pa Trinidad & Tobago, sr. Varga. Esaki ta su prome bishita 
na Aruba. Hunto cu Minister di Husticia a intercambia di 
experiencia riba e impacto di e crisis di Venezuela na Aruba y 
na Trinidad. 


Den cuadro di celebracion di e siman di Dia di Betico, Premier 
y demas colega a bishita varios scol rond di Aruba pa comparti 
e storia di Betico Croes y tur locual nos pais a logra Danki na 
Dje. Cada scol a prepara na forma unico y Premier a wordo 
hopi bon ricibi na e scolnan. Nos muchanan ta bon na altura 
Ken ta Betico. 

Continuacion Resumen di Siman 


Aruba a celebra Dia di Betico den gran forma, cu un celebracion 
cultural na Plaza Betico dia 24 di januari y riba dia 25 di januari 
den varios actividad rond di nos isla. Premier Evelyn Wever- 
Croes den su discurso durante e acto protocolar a comparti cu 
durante su bishita na scolnan un hoben a puntr'e, “si Betico 
tabata na bida, kico bo lo kier bis'e?”, y Premier su contesta 
tabata, “lo mi bis'e DANKI, pasobra danki na dje nos por lanta 
nos yiunan den un pais liber”. Un Pabien na Minister Xiomara 
Maduro cu e celebracionnan oficial den cuadro di Dia di Betico, 
di cual e asistencia masal na Plaza Betico a surpasa tur otro 
celebracion cultural. Betico ta sigui biba den curason di nos 
pueblo. 


Riba invitacion di Gobierno di Corsou, Minister Glenbert Croes 
a biaha pa nos hermana isla pa presenta e Sociaal Crisis Plan. 
Un plan cu ta resultando sumamente efectivo pa atende cu e 
problemanan social di nos Pais. Corsou tin interes den adopta 
nos plan. 


Despues cu Commandeur Pieter Boer school a pidi atencion 
pa problemanan existente na dicho scol, Minister Glenbert 
Croes a percura pa trece e representantenan hunto cu e team 
di Sociaal Crisisplan pa atende cu e problemanan social na 
scolnan tambe. 


Diaranson mainta e team di SCP a duna un update na Minister 
Glenbert Croes y Minister Andin Bikker riba e plan pa cuido y 
siguridad di nos muchanan den Carnaval. 


Minister Glenbert Croes como e titular di Labor conhuntamente 
cu e titular di Husticia Sr. Andin Bikker, a reuni cu sindicato di 
Polis, SPA pa scucha y aclarea tur preocupacion reinante. 


Na caminda pa Dia di Betico, Minister Glenbert Croes a asisti 
na e acto impresionante di Scol Caiquetio na honor di nos 
Libertador. E mandatario a keda emociona cu e forma asina 
profundo cu e scol aki y su alumnonan ta recorda Betico. 


Minister Glenbert Croes cu cooperacion di Brickel Bay a ofrece 
un almuerzo na e grupo di 60+ di Sra. Dora Koolman kende 
ta esun cu ta guia Grupo Walishali. Esaki ta e prome evento 
social pa 2020 cu a tuma luga na Centro Curason Santa Cruz. 
E sorpresa e dia aki tabata e frigidaire donacion di Brickell Bay 
Resort Aruba na e grupo aki. 


Relaciona cu Dia di Betico, Minister Glenbert Croes a haci un 
bishita oficial na Paviljoen unda cu hunto cu nos grandinan a 
celebra y conmemora e fecha natalicio di nos Libertador. 


Dia 24 anochi Minister Glenbert Croes y su famia a asisti na e 
Manifestacion Cultural sigui 25 mainta pa e acto protocolario 
pa conmemora e fecha natalicio di nos Libertador Betico Croes. 


Despues di e acto protocolario, e mandatario a bishita e gran 
pintor Arubiano Sr. Joannes Donati kende a haci obsekio di un 


cuadra di Betico cu el a pinta. 


E mandatario a bishita despues diferente actividad na honor 
y memoria di su tata Betico, cu gratitud y admiracion pa tur 
celebracion. 


Minister di Enseñansa a reuni den siman cu e diferente 
directivanan di scol, Skoa, Spcoa, Smoa y Soaza pa discuti e 
futuro di enseñansa. 


Preparacionnan pa mudamento pa JFK Centre a exigi 
reunionnan cu Directie Onderwijs, Inspectie Onderwijs y DPS. 


E digitalisacion di enseñansa ta avansando. Hunto cu Prome 
Ministrer a anuncia na Colegio Pastor Kranwinkel cu ta e 
siguiente scol piloto di SKOA hunto cu Futura Foundation pa 
ricibi digiboards. 


A cera e siman cu e celebracion na Biblioteca Nacional unda 
a reconose 25 aña di servicio den Gobierno di e subdirectora 
hunto cu henter e team dinamico. 


Diamars Minister di Husticia mr. Andin Bikker a reuni cu 
Presidente di Corte Comun pa Aruba, Corsou, St. Maarten, 
Boneiro, St. Eustatius y Saba, mr. Eunice Saleh, den cuadro 
di un bishita di cortesia. Durante e encuentro a toca varios 
temanan, entre nan e avanse di conceptonan di ley pendiente 
pa modernisa leynan importante pa cu jurisprudencia, manera 
e Codigo Civil Corporativo (‘Boek 2”), e ley pa introduci e 
Codigo Civil (invoeringsverordening aanpassing Burgerlijk 
Wetboek’) y e Codigo di Procedimiento Penal nobo (‘Wetboek 
van Strafvordering’). 


Minister di Husiticia a reuni durante siman cu representantenan 
di UNICEF, caminda UNICEF a entrega un concept-nota cu 
recomendacionnan riba tereno di husticia penal hubenil. Aña 
pasa expertonan di UNICEF tabata na Aruba den cuadro di e 
Social Crisis Plan (‘SCP’) unda nan tabatin reunion cu diferente 
organisacion. A base di e reunionnan aki, UNICEF a traha riba 
un concept-nota a base di e tratado di derechonan di mucha. 
Meta ta pa optimalisa y reenforsa e capacidad institucional riba 
tereno di husticia penal hubenil. Durante e reunion Minister di 
Husticia a mustra con el a tuma pasonan concreto pa mehora e 
sistema di husticia penal hubenil di Aruba. Asina e mandatario 
a splica referente e iniciativa pa implementa diferente punto 
riba tereno di "restorative justice", cual a haya sosten na e 
cumbre di Husticia teni recientemente na hermana isla Corsou. 
Tambe a mustra cu ta studiando e posibilidad pa amplia e 
actividadnan constructivo ('zinvolle dagbesteding') pa entre 
otro detenidonan hoben. Di parti UNICEF a expresa aprecio 
pa e diferente iniciativanan sumamente positivo cu e Minister 
ta adelantando riba tereno di derecho penal hubenil. Den e 
proximo dianan UNICEF lo reuni cu diferente departamento 
y lo averigua cual sosten tecnico nan lo por ofrece na e 
departamentonan aki. 

Diahuebs mainta Minister di Husticia, conhuntamente cu Prome 
Minister, mr. Evelyn Wever-Croes, a reuni cu Embahador 
di Reino pa Trinidad 4 Tobago, Sr. Raphael Varga, kende 
recientemente a keda instala. E reunion tabata conhuntamente 
cu ketenmanagers. Sr. Edwin Abath y Sra. Gina Lopez-Gnecco. 
Durante e encuentro a trata e topico di desaroyonan regional 
den caudro di e situacion di crisis cu pais bisiha Venezuela ta 
atrevesando y su impacto riba e region. 


Minister di Husticia diabierna merdia tabata den Parlamento pa 
un ora di pregunta ('vragenuur'), cual a wordo pidi pa Miembro 
di Parlamento, Sr. Alan Howell, pa trata e tema di robo bou 
menasa arma, conoci como 'atraco'. Den su contestacion 
amplio e mandatario Bikker a mustra cu e cantidad di casonan 
di atraco a baha desde cu el a asumi responsabilidad como 
Minister di Husticia, compara cu añanan 2016 y 2017. Ya den 
nota di splicacion di presupuestonan aproba pa cu añanan 2018 
y 2019 Minister Bikker a presenta na Parlamento e maneho 
specifico y amplio con lo preveni y combati e tipo di ‘High 
Impact Crimes’ aki. Minister Bikker entre otro a re-introduci un 
helicopter y radar pa nos Cuerpo Policial, a renoba e flota di 
patruyanan y unidad di motorcycle pa mas visiblidad di Polis 
riba caya, a amplia controlnan severo di parti di KPA y a pone 
e oficina di e Tourism Oriented Policing and Security (“TOPS”) 
mas cerca di e area crusero. Mas aleu e Minister a ilustra cu 
ta sigui constata cu e situacion di crisis na Venezuela ta pone 
cu varios criminal ilegal di dicho pais ta bin comete actonan 
criminal aki na Aruba: como un tercera parti di e atraconan 
cometi den 2018 y 2019 ta trata di personan di nacionalidad 
Venezolano, pues un indice sumamente halto pa cu un factor 
exigeno. Tambe por recorda cu e autor principal di e candela 
cu a wordo cendi den KIA durante e fin di siman di Carnaval 
Grandi 2019 ta trata di un detenido di dicho pais. 


Den cuadro di e indice relativamente halto menciona, Ministerio 
di Husticia a bin cu un maneho hopi severo pa loke ta trata 
migracion y control di frontera. Ademas entrante juli 2019 
cambia e ley (AB 2019 no. 40) pa loke ta trata peticionnan di 
asilo ya cu a constata cu e ley di 2009 tabata anticua y cu mas 
di 90% di aplicantenan no tin derecho pa haya un asilo y mas 
bien nan ta trata di imigrantenan economico cu ta aplica pa 
asilo pa purba alarga nan estadia aki na Aruba. 

Pues Minister Bikker a contesta y splica na un forma amplio 
su maneho y kico tur conhuntamente cu e departamentonan 
di mantencion di orden (Cuerpo Policial, NCTVI, GNC, VDA y 
Kustwacht) a bin ta haci pa optimalisa e siguridad na nos isla 
pa nos ciudadanonan y bishitantenan. Minister Bikker tambe 
a splica riba e ampliacion di e maneho, entre otro pa cu e 
siguridad na scolnan, y cu ta bay haci mas uzo di technologia, 
manera instala alarma, mas camara y haci uzo complementario 
di drones moderno (“hybrid drones”). 


E maneho cu Ministerio di Husticia introduci desde 2018 y 
su ampliacion, ta efectivo, sinembargo e retonan ta keda 
grandi debi na entre otro e situacion regional menciona y otro 
factornan criminogeno, pues lo keda vigilante y keda ahusta 
e maneho unda cu ta necesario. E mandatario a recorda cu 


desde 2018 tin un maneho concreto cu Parlamento por evalua 
y yuda ahusta y reenforsa, al contrario cu e situacion den e 
periodo di 2010 te cu 2017, caminda cu e gobierno anterior 
practicamente nunca a presenta un maneho concreto y amplio 
na Parlamento pa cu e presupuestonan di Husticia. 


Dialuna Minister di Cultura a tene un conferencia di prensa 
den cuadro di e siman di celebracion di Dia di Betico. Minister 
Xiomara Maduro a extende un invitacion na henter pueblo 
pa asisti na e Manisfestacion Cultural y tambe pa acudi na e 
Ceremonia Protocolar. E mandatario a haci un apelacion pa 
ban celebra Dia di Betico den union y recorda cu Danki na Dje 
nos ta awe e Pais cu nos ta. 


Ademas e mandatario a presenta e buki ‘Danki na Dje’ cu ta 
contene un historia breve di e lucha pa Status Aparte y Betico 
su legado den esaki. E buki lo wordo reparti na tur scol basico. 
Meta di e buki ta pa conscientisa nos hobennan riba e historia 
di nos Pais pa asina nan por compronde nos presente y pa 
nan haya aliento pa fiha nan propio futuro. 


Dialuna Minister Maduro tabatin un encuentro cu tur e 
docentenan di e programa Kidspreneur$ with BIG Ideas pa 
asina gradici nan pa e trabou boluntario cu nan a haci durante 
e periodo di februari 2018 te november 2019. E mandatario 
a yama danki na tur e instructornan cu a educa y a inspira 
nos hobennan di Traimerdia con pa bira futuro comerciante. 
Minister Maduro tabatin un palabra di gratitud tambe pa sra. 
Judella Trim y sra. Louella Croes di IDEA cu a haci e bunita 
proyecto aki posibel pa tur nos hobennan di Traimerdia. E 
dignatario a yama danki tambe na Setar y Traimerdia pa haci 
Kid$preneur with BIG Ideas un exito rotundo. 


Minister Maduro a presencia un Ceremonia di Aprecio na 
DEZHI pa extende un gradicimento na tur e boluntarionan y 
tambe miembronan di Prensa pa nan cooperacion pa cu e 
cursonan cu IDEA y EXPRODESK a ofrece durante aña 2019. 


Minister di Cultura a haci un bishita na varios scol den diferente 
bario na Aruba pa entrega di e buki ‘Danki na Dje' den cuadro 
di e celebracion di Dia di Betico. E mandatario a bishita St. 
Annaschool na Noord, St. Paulus School na San Nicolaas, 
Scol Basico na Washington, Maria Goretti School na Paradera 
y St. Franciscus College na Madiki. E mandatario a disfruta di 
un bunita programa cu e scolnan a prepara y tambe di bunita 
presentacionnan di e alumnonan tocante di Nos Libertador. 
Minister Maduro a pasa un rato ameno conbersando cu e 
hobennan y brindando nan informacion riba ken ta Betico y 
repasando su logronan pa Pais Aruba. 


Minister Maduro a pasa bishita nos grandinan di Grupo Flor di 
Aloé den cuadro di Celebracion di Dia di Betico. E mandatario a 
entrega na nos grandinan un buki ‘Danki na Dje,’ cu ta contene 
un historia breve di nos Status Aparte. E dignatario a gradici e 
grandinan presente cu a lucha hunto cu Betico pa awe nos por 
tin tur locual Aruba ta ofrece nos. 

Minister di Cultura a reuni cu miembronan di Fundacion SMAC 
y Fundacion Musica den cuadro di celebracion di Carnival 66 y 
Festival di Caiso y Soca. Carnaval ta e actividad cultural mas 
grandi di nos Pais cu ta atrae turista y ta yuda economia di 
Aruba. P'esey manera custumber Gobierno a duna un aporte 
financiero na SMAC y na Musica pa asina nan por cubri parti di 
nan gastonan. E mandatario a gradici e miembronan di SMAC 
y MUSICA pa nan trabou valioso pa asina pueblo di Aruba por 
disfruta di Carnaval 66. 


E siman aki Minister Maduro a ricibi bishita di dos Embahador. 
Diamars e mandatario a ricibi bishita di cortesia di e Embahador 
nobo di Union Europeo na Guyana, sr. Ponz-Canto. Durante e 
encuentro Minister Maduro a gradici pa e yudansa cu Aruba 
ta haya pa concretisa e facultad SISSTEM y a informa cu nos 
Museo Archeologico Nacional cu ta financia pa fondonan pa 
desaroyo Europeo, ta bek den funcion. 


Diahuebs e mandatario a ricibi e Embahador Hulandes na 
Trinidad & Tobago, sr. Raphaél Varga cu kende. Minister 
Maduro a amplia riba e maneho economico di Aruba y tambe 
riba e trabounan cu ta wordo haci riba e tereno cultural na nos 
Pais. 


Ministerio di Cultura hunto cu Comision Celebracion Dianan 
Nacional a organisa diabierna anochi un Manisfestacion 
Cultural pa celebra hunto cu pueblo di Aruba, e fecha natal di 
Gilberto François (Betico) Croes. Nos mandatarionan di Aruba 
y un publico grandi a acudi na e Celebracion Cultural aki pa 
brinda honor na Betico Croes. Minister di Cultura na nomber 
di Gobierno a hiba un discurso den cual el a elabora riba e 
logronan di Nos Libertador y a recorda un y tur cu Danki na 
Dje, Aruba tin su simbolonan di identidad y nos Status Aparte 
pa por tuma nos mesun decicionnan y pa fiha nos propio 
destino. ‘Grupo di Betico' acompaña pa un orkesta filarmonico, 
a regala nos pueblo, en conexion cu nan 50 aniversario un 
concierto espectacular. Gobierno di Aruba y pueblo henter a 
disfruta enormemente di e concierto. Un bunita homenahe 
cultural brinda na Nos Libertador. 


Diasabra Minister Maduro tabata anfitrion na e Acto Protocolar 
riba Dia di Betico, na cual a acudi nos Gobernador sr. Alfonso 
Boekhoudt y su distinguida señora, coleganan Minister, 
Parlamentarionan, invitadonan y pueblo di Aruba. Minister 
President sra. Evelyna Wever-Croes a tene un bunita discurso 
tocante di Nos Libertador, despues sra. Omaira Britten 
a presenta un poema dedica na Betico Croes y e Grupo 
Muchanan Sabi a deleita nos cu nan cancionnan bon scogi. 
Un bunita mainta dedica na Nos Libertador. 


Minister Dangui Oduber hunto cu un delegacion a bay Miami 
pa reuni cu Carnival Cruise Lines. Durante e reunion aki, 
Carnival Cruise Lines a duna Aruba e grato noticia cu Aruba 
a conkista e prome puesto como e miho destinacion y puerto 
riba nivel mundial. E linea di crucero a accentua e importancia 
di con Aruba ta desplega trabou di ekipo cu un colaboracion 
estrecho entre Aruba Tourism Authority y Aruba Ports Authority 
implementando e maneho estableci pa Minister di Turismo y 


Gobierno di Aruba. Carnival Cruise Lines ta e linea di crucero 
di mas grandi na mundo y a trece casi 200 mil turista crucero 
na aña 2019. 


Minister Dangui Oduber a anuncia cu e programa di Hoben 
Activo, Hoben Feliz ta continua e siman aki te cu 12 di maart. 
Meta di e programa aki ta pa motiva y promove hobennan pa 
hiba un bida activo y saludabel door di involucra e hobennan 
cu actividadnan deportivo caminda nan abilidadnan social 
y emocional ta wordo mehora y caminda tambe e balornan 
humano mas importante ta wordo estableci. E programa 
Hoben Activo, Hoben Feliz ta 2 biaha pa siman na Sport 
Centrum San Nicolas y YMCA Dakota di 3or pa 4:30 di atardi, 
tur muchanan entre 8 pa 13 aña por participa. E programa aki 
ta completamente gratis y por pasa libremente pa registracion 
na Sport Centrum San Nicolas y na YMCA Dakota. 


Dia 17 dia Januari 2020 tabata un dia importante pa cuido 
medico na Aruba. E prome operacion di retina a wordo haci 
den ImSan. Pa añanan Aruba ta manda miles di pashent pa 
Colombia pa haci e operacion di wowo aki, gastando miyones 
di florin. Awor nos hendenan ta haya e cuido na Aruba mes y 
den cercania di nan sernan keri. ImSan awor a inverti den un 
clinica especialisa den cuido di wowo y tin ekipo “state of the 
art”. Nos doctornan y nursenan a haña hopi entrenamento pa 
por uza lo ultimo de lo ultimo. Un otro “milestone” y cambio 
grandi den cuido medico na Aruba pa mehora nos servicio y 
cuido medico. 


Minister Dangui Oduber a menciona cu tin hopi cambio positivo 
den maneho di adiccion. Pa añanan largo a lubida riba e ser 
humanonan aki y no tawata tin programa, no tawata tin maneho 
y no tawata tin direccion. Despues di mas di 1 aña Gobierno a 
logra pone un raad nobo den FMAA pa asina haya autoridad 
riba e fundacion. E raad nobo ta haciendo un tremendo trabou 
pa drecha e disaster financiero cu a hereda den e fundacion. 
Un otro problema cu a atende cu ne mesora ta e hecho cu 
no tin cifras di cuanto persona na Aruba ta sufri di adiccion 
di droga. A pone placa disponibel por medio di Sociaal Crisis 
Plan pa asina haci un investigacion profundo riba cuanto 
persona na Aruba ta consumi droga. Banda di esaki Minister 
Oduber a institui un Fact Team cu ta atende cu muchanan y 
hobennan cu tin problema di adiccion. Pa prome bes a pone 
fondo disponibel pa e programma B Smart di Fada cu ta un 
programa educativo y informativo cu Fada ta duna na scolnan 
primario y secundario pa asina conscientisa nos hobennan 
riba e consecuencianan di droga, alcohol y tambe adiccion di 
gaming. 


Minister Dangui Oduber a trece dilanti den conferencia di 
prensa di diahuebs cu Aruba tin e capacidad pa test y detecta 
corona virus. Tur e simptomanan por wordo getest na Aruba 
y tur e zorgverleners ta na altura caba, si un persona bin cu 
e simptomanan aki, pa nos por registra esaki y double check 
cu World Health Organisation pa nos haya feedback cu si 
enberdad tin un caso cu por wordo confirma di e virus aki, cu 
te na e momento aki no ta e caso. 

